Taastada sõjahauda sellisel kujul, nagu see oli enne 27. aprilli 2007. aastal, ei ole enam võimalik. "Seega me kavatseme taotleda, et Tõnismäele paigaldatakse mälestustahvel märkega, et siin asus sõjahaud, mille Eesti teisaldas õigusakte rikkudes," selgitas Joffe.     Kui Euroopa inimõiguste kohus langetab otsuse hagejate kasuks, tuleb Eestil täita kõik nõuded.    Euroopa Ministrite Nõukogu jälgib inimõiguste kohtu otsuseid tähelepanelikult. "Ajaloos ei ole teada ühtki juhtumit, mil kostja-riik oleks otsuse täitmata jätnud," kinnitab Joffe.    Asja arutamisele kulub inimõiguste kohtus keskmiselt neli aastat, kuid advokaat loodab, et antud juhul vaadatakse asi läbi eelisjärjekorras.    Kohtusse pöördus neli perekonda, nende seas ka väidetavalt Tõnismäele maetud, kuid ekshumeerimise ajal leidmata jäänud kapten Sõssojevi sugulased.    Kohtukulud lubas katta mittetulundusühing Kaasmaalastele Õigusabi Osutamise Keskus "Moskva-Venemaalased".    Jekaterina Setina  Kalev.ee